Publication: Magyar Közlöny
Issue: MK-1998-81 (Year: 1998, Number: 81)
Era: 1990-2004
Section: a 146/1998. (IX. 9.) Korm. rendelethez
Paragraph Index: 333

1. A képzési cél Agrárszakemberek képzése, akik — az 1. számú melléklet 1. pontjában foglaltakra is tekintettel — átfogó tudással rendelkeznek a kertészeti termesztés és felhasználás elméleti és gyakorlati ismeretanyagában, jártasak a választott szakterületükre jellemző technológiai folyamatokban, azok irányításában, a minőség elérésében, a műszaki, az üzemszervezési és üzemgazdasági, valamint a termelésfejlesztési követelmények teljesítésében, sokoldalú készségekkel rendelkeznek a korszerű gyakorlati kertészeti termelés technológiáiban és a piac igényeit kielégítő differenciált termelési folyamatok gyakorlati végrehajtásában, alkalmasak a legkülönbözőbb méretű és jellegű vállalkozások kertészeti termelésének megszervezésére, irányítására, továbbá a kertészeti termeléssel kapcsolatos egyéb tevékenységek (pl. forgalmazás, feldolgozás, virágkötészet, szakigazgatás, szakoktatás, szaktanácsadás, kutatás, műszaki fejlesztés) mérnöki szintű feladatainak ellátására.

Source: https://magyarkozlony.hu/hivatalos-lapok/83a415263c063aa70e023540d5fda3d07e18a7fa/dokumentumok/75a98b5ae125f712d5e3b3d719521cbf66bb3eeb/letoltes